“Ǹtondôbə, Zambá míńsísīm myádzóe bikokoma bísə á tə́lége mod á ékōán áyɔŋ, 17ényɔ́ á yi bɔ ńtə̄bə osú, a kwî ai bɔ́ a dúgân fə ai bɔ́, a kúligi bɔ́, a nyíligǐ fə̄ bɔ́, nə́ ekóán áyɔŋ Ńtondôbə é zā bɔ̄ anə́ míńtómbá yā mí nə́ təge ai ǹnɔ́ni.” 18Ńdɔ Ǹtondôbə a ngáyalan Mósɛs nâ: “Nɔŋɔ́ Yosué, mɔ́n Nun, é mod ǹsísīm ó tɔ̄á ábə̄ nyé. Wayi nyé bəde mɔ́. 19Eyɔ̌ŋ te wǎyi bɔ̌ naa á zu tə́bə̄ fada Eleazâr ai ǹgúmā ékóán áyɔŋ ósū, ó tə́bə́lē nyē mə̄mvéndé móe. 20Ó kālān fə̄ nyé ngab yǎ ngul dzóe ḿból yə̄ nâ ǹgúmā ékóán áyɔŋ bɔ́n bə́ Ísraɛ̂l ósə̄ ó wóg nyé. 21A yi tə́bə́ fada Eleazâr ósū, énye[1] ǎ yi bwé ngám yǎ nyɔ́l dzīé âkə̌ŋ yā Urim, á mís mə́ Ńtondôbə; ábēndé díé, ńgɔ̄ bɔ́n bə́ Ísraɛ̂l bə́sə, ǹgúma áyɔŋ ósə, báyi kwí bə́ dúgan áfə ai nyémēn fǔfulu.” 22Ńdɔ̄ hḿ Mósɛs a ngábɔ anə́ Ńtondôbə a ngábéndē nyé; a nɔŋɔ́ Yosué, a tə́lé nyē á mís mə́ fada Eleazâr ai ǹgúmā ékóán áyɔŋ.